"Samiti ya Dinaga tse di Tlhabologang tse di kwa Borwa jwa Aforika (SADC)6.1 Moporesidente Ramaphosa o ne a eteletse pele seabe sa Aforika Borwa kwa Samiting ya Tlwaelo ya bo 41 ya Ditlhogo tsa Mebuso e e neng e tshwerwe ka la bo 17 le la bo 18 Phatwe 2021 kwa Lilongwe, Malawi ka moono wa: “Go Maatlafatsa Bokgoni jwa Tlhagiso mo Leroborobong la COVID-19 malebana le Diphetogo tse di Akaretsang, tse di Tsweletsegang, tsa Ikonomi le Madirelo”.2 Samiti e ne ya sekaseka tswelelopele e e nnileng teng go tsweletsa le go maatlafatsa kgokagano ya kgaolo go lepalepana le Thulaganyo ya Tlhabololo ya Togamaano ya Kgaolo ya SADC ya 2020-20.3 Kabinete e tlhomamisitse maitlamo a Aforika Borwa malebana le kgokagano le tlhabololo ya madirelo mo kgaolong, bogolo segolo go thusa go itharabologelwa ga SADC go tswa mo leroborobong la COVID-19."